ذكرت تقارير محلية، أن مصالح الأمن بمدينة مرتيل شدات مؤخرا مقدم باقي جديد في الخدمة رفقة عشيقته بسبب تورطهما في السطو على محتويات شقة سكنية بقيمة 50 مليون سنتيم. الدار كشطوها كاملة من جميع الأثاث والتجهيزات اللي فيها بسبب غياب أصحابها. حسب التقارير ذاتها، هاذ المقدم اللي خدام فالمقاطعة الثانية، كان كيجي يقصر مع صاحبتو في إقامة السعادة وشي مرة ردو البال أن البارطما المعنية فيها محتويات وأثاث غالي الثمن. كل يوم كان المقدم وصاحبتو كيشفرو شي حاجة ويمشيو يبعيوها حتا شي نهار جاو صحاب البارطما واكتشفو عملية السرقة ومشاو عند البوليس وجات الشرطة العلمية ودارت خدمتها والمفاجأة هي الكاميرا اللي كانت مخبية وفرشات المقدم وصاحبتو اللي مشاو فيها. 
مقدم فمرتيل جديد فالخدمة متهم بسرقة 50 مليون وكاميرا مخبية هي اللي فرشاتو